CELEX: 62012TA0198
Language: da
Date: 2014-05-14 00:00:00
Title: Sag T-198/12: Rettens dom af 14. maj 2014 — Tyskland mod Kommissionen (Tilnærmelse af lovgivningerne — direktiv 2009/48/EF — sikkerhedskrav til legetøj — grænseværdierne for nitrosaminer, nitroserbare stoffer, bly, barium, arsen, antimon og kviksølv i legetøj — Kommissionens afgørelse om ikke fuldstændigt at godkende opretholdelsen af de nationale bestemmelser, der fraviger herfra — tidsbegrænset godkendelse — bevis for et højere beskyttelsesniveau for menneskers sundhed i de nationale bestemmelser)

30.6.2014   
            
            
               DA
            
            
               Den Europæiske Unions Tidende
            
            
               C 202/20
            
         Rettens dom af 14. maj 2014 — Tyskland mod Kommissionen
   (Sag T-198/12) (1)
   
   ((Tilnærmelse af lovgivningerne - direktiv 2009/48/EF - sikkerhedskrav til legetøj - grænseværdierne for nitrosaminer, nitroserbare stoffer, bly, barium, arsen, antimon og kviksølv i legetøj - Kommissionens afgørelse om ikke fuldstændigt at godkende opretholdelsen af de nationale bestemmelser, der fraviger herfra - tidsbegrænset godkendelse - bevis for et højere beskyttelsesniveau for menneskers sundhed i de nationale bestemmelser))
   2014/C 202/24
   Processprog: tysk
   
      Parter
   
   
      Sagsøger: Forbundsrepublikken Tyskland (ved T. Henze og A. Wiedmann, som befuldmægtigede)
   
      Sagsøgt: Europa-Kommissionen (ved M. Patakia og G. Wilms, som befuldmægtigede)
   
      Sagens genstand
   
   Delvis annullation af Kommissionens afgørelse 2012/160/EU af 1. marts 2012 om de nationale bestemmelser, som den tyske forbundsregering har meddelt om opretholdelse af grænseværdierne for bly, barium, arsen, antimon, kviksølv samt nitrosaminer og nitroserbare stoffer i legetøj efter ikrafttrædelsen af Europa-Parlamentets og Rådets direktiv 2009/48/EF om sikkerhedskrav til legetøj (EUT L 80, s. 19).
   
      Konklusion
   
   
               1)
            
            
               Der er ikke behov for at tage stilling til lovligheden af Kommissionens afgørelse 2012/160/EU af 1. marts 2012 om de nationale bestemmelser, som den tyske forbundsregering har meddelt om opretholdelse af grænseværdierne for bly, barium, arsen, antimon, kviksølv og nitrosaminer og nitroserbare stoffer i legetøj efter ikrafttrædelsen af Europa-Parlamentets og Rådets direktiv 2009/48/EF om sikkerhedskrav til legetøj, for så vidt angår barium.
            
         
               2)
            
            
               Artikel 1, stk. 2, i afgørelse 2012/160/EU annulleres, for så vidt som den begrænsede godkendelsen af nationale foranstaltninger, der fastsætter grænseværdier for bly, indtil 21. juli 2013.
            
         
               3)
            
            
               I øvrigt frifindes Kommissionen.
            
         
               4)
            
            
               Kommissionen bærer sine egne omkostninger og betaler halvdelen af Forbundsrepublikken Tysklands omkostninger.
            
         
      (1)  EUT C 200 af 7.7.2012.